Държавен вестник, бр. 9, 2018 г., стр. 41

БРОЙ  9	
Д Ъ Р Ж А В Е Н  В Е С Т Н И К 	
СТР.  41  
съгласно Наредба № 2 от 2014 г. за условията и 
реда за валидиране на професионални знания, 
умения и компетентности, издадена от министъра 
на образованието и науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Приложният програмист работи с компю­
три (включително уеббазирани конфигурации 
и мобилни устройства), операционни системи, 
езици за програмиране (алгоритмични езици), 
технически средства за печат, графика и ани­
мация, специализирана литература, програмна 
документация и документация на софтуерни биб­
лиотеки, нормативни източници, спецификации 
на изискванията, технически проекти (дизайн, 
архитектура) на системата и др. Той използва соф­
туерни инструменти като интегрирани среди за 
разработка (Integrated Development Environment), 
инструменти за моделиране (Computer Aided 
Software Engineering, CASE), контрол на изходния 
код (source control) и на конфигурациите, системи 
за автоматизирано асемблиране (build) и авто­
матизирано тестване, непрекъсната интеграция 
(continuous integration), системи за управление 
на задачите и дефектите (bug and task tracking).
Придобилият трета степен на професионална 
квалификация по професията „Приложен програ­
мист“ работи с всички устройства от конфигура­
цията на компютърната система (КС) и перифер­
ните устройства (ПУ), като познава принципното 
устройство и действие на компютърните системи 
и на основни видове ПУ. Той познава и прилага 
основните видове алгоритми, структури от данни 
и начини за добра организация на програмния 
код. Контролира и управлява адекватно на по­
ставената цел основните ресурси на КС на база 
съответстващата документация, каталожната и 
справочната литература, нормативните документи 
и изискванията на клиента. Участва в прегледи 
на спецификации на изискванията и чужд код 
(code review) и дава предложения за подобряване.
Осигурява и осъществява входящ контрол 
на необходимото информационно осигуряване 
(приложно) по съответстващата му докумен­
тация, каталожна и справочна литература на 
български и чужд език, нормативни документи 
и изискванията на клиента. 
Инсталира, конфигурира и администрира 
необходимия приложен софтуер за работа с КС 
според изискванията на клиента. Инсталира 
собствена среда за разработка, включително КС 
като работна станция/сървър в мрежова среда, 
конфигурира и администрира мрежовите пара­
метри на операционната система, на мрежовите 
ПУ и ресурсите за общо ползване.
При необходимост използва основните въз­
можности на текстообработващите системи, 
електронни таблици и програми за презентации, 
средства за архивиране на данни, средства за 
диагностика и отстраняване на компютърни 
вируси и средства за защита на информацията. 
Използва основните възможности на системи 
за предпечатна подготовка, графични редак­
тори, средства за обработка на изображения, 
компютърни анимации, програмни системи за 
сканиране и обработка на сканирани документи.
Създава програмни продукти по готов проект, 
като прилага математически подходи и използва 
процедурни и обектно-ориентирани езици за 
програмиране. Администрира, поддържа и архи­
вира бази от данни; тества, внедрява и настройва 
според изискванията на клиента разработените 
приложения. 
Разработва приложения с бази от данни по 
готов проект.
Създава WEB съдържание по зададен проект; 
създава приложения за динамично генериране 
на WEB съдържание по зададен проект; създава, 
поддържа и администрира бази от данни във 
WWW и интернет.
Приложният програмист, придобил трета 
степен на професионална квалификация, спазва 
правните, етичните и здравните норми за работа 
с информационните технологии (ИТ) и създава 
и поддържа безопасна работна среда.
Работното време на програмиста е с нормална 
продължителност в съответствие с разпоредбите 
на Кодекса на труда. Програмистът може да 
работи като самонаето лице, като работното 
време в този случай е гъвкаво. Възможно е да 
се налага програмистът да работи през почив­
ните дни или извън работно време във връзка с 
приключването на конкретен проект.
2.2. Възможности за продължаване на про­
фесионалното обучение
Лицата, придобили трета степен на професи­
онална квалификация по професията „Приложен 
програмист“, могат да продължат обучението 
си за придобиване на квалификация по други 
професии/специалности от професионално на­
правление 481 „Компютърни науки“. 
Придобилите професионална квалификация 
по професията „Приложен програмист“ могат да 
продължат обучението си във висши училища; 
могат да завършат специализация в областта 
на информатиката; могат да придобият серти­
фикати за заемане на специфични длъжности в 
софтуерните компании.
При продължаващото професионално обу­
чение се организира обучение за усвояване на 
единиците резултати от ученето, които лицата 
не притежават.
2.3. Възможности за професионална реали­
зация съгласно Националната класификация 
на професиите и длъжностите (НКПД – 2011) 
в Република България, утвърдена със Заповед 
№ РД-01-931 от 27.12.2010 г. на министъра на 
труда и социалната политика, изм. и доп. със 
Заповед № РД-01-715 от 19.09.2017 г.
Приложният програмист намира професи­
онална реализация в предприятия, фирми и 
организации, които проектират и произвеждат 
програмни продукти, поддържат и обслужват 
информационни системи за клиенти, които 
ползват компютърна техника.
Придобилият трета степен на професионална 
квалификация по професията „Приложен програ­
мист“ може да постъпва на работа на следните 
длъжности от НКПД – 2011: